מעבר אליהו

מעבר אליהו, המכונה מחסום/מעבר 109 או מחסום/מעבר הפירות, הוא אחד המעברים בגדר ההפרדה. המעבר ממוקם על כביש 55. המעבר נמצא בקטע בין הפנייה לאלפי מנשה לבין הפנייה לקלקיליה ולצופים.

מעבר אליהו נועד למעבר נוסעים והולכי רגל. סחורות פלסטיניות מועברות דרך מחסום אייל שמצפון לקלקיליה. בידוק ביטחוני של הנוסעים והולכי הרגל ממזרח למערב מתבצע בידי חברת שמירה פרטית. במעבר ממערב למזרח אין בידוק קבוע, אך במקום פועלים דרך קבע כוחות משטרה ומשמר הגבול. לעיתים פועלים במעבר גורמים נוספים כגון אנשי רשות מעברים יבשתיים או משרד החקלאות.

בספטמבר 2011 אוזרח המעבר ועבר מאחריות צה"ל לשות מעברים יבשתיים.

קישורים חיצוניים 

 דף מעבר אליהו באתר רשות מעברים יבשתיים - https://maavarim.mod.gov.il/he/CrossingPoints/Pages/Eliyahu.aspx
 דף מעבר אליהו באתר מחסום Watch - https://machsomwatch.org/he/node/52742

גדר ההפרדה
מחסומים ומעברים ביהודה ושומרון
ישראל: שערים